User:Pansanam

เครื่องฟอกอากาศ หรือหลายคนเรียกว่า เครื่องกรองอากาศ เครื่องผลิตโอโซน (อังกฤษ: Air Purifier, Air Cleaner,Air Filter) คือ เครื่องใช้ไฟฟ้าที่ใช้สำหรับทำความสะอาดอากาศ บรรยากาศ ภายในพื้นที่ เพื่อให้มนุษย์ได้อาศัยอยู่ในที่ที่มีอากาศที่ดี ไม่มีเชื้อโรค หรือใช้รักษาภาวะของโอโซน เคหสถานในบ้านเรือน หรือโรงงานอุตสาหกรรมมักมีการติดตั้งเครื่องฟอกอากาศเพื่อลดปัญหาอากาศเป็นพิษ เครื่องฟอกอากาศมีทั้งแบบตั้งพื้น ติดผนัง แขวนเพดาน เคลื่อนที่ด้วยล้อ และมีสายสำหรับดูดอากาศเฉพาะจุด ทำงานด้วยหลักการดูดอากาศบริเวณรอบ ๆ เข้าไปทำความสะอาดแล้วปล่อยกลับมาสู่สภาพอากาศปกติ และเครื่องฟอกอากาศอาจมีความสามารถในการผลิตโอโซน หรือการเพิ่มประจุไฟฟ้าให้กับ อากาศอีกด้วย

ขนาดของเครื่องฟอกอากาศ มีหน่วยเป็น ซีเอฟเอ็ม (CFM) เป็นค่าความสามารถในการทำความสะอาดต่อพื้นที่ของเครื่องฟอกอากาศ ประเภทของเครื่องฟอกอากาศที่ใช้ในปัจจุบัน จะแบ่งได้ 3 ประเภท คือ

1.แบบตั้งพื้น - เป็นแบบที่ใช้ตั้งไว้กับพื้นห้อง หรือพื้นผิวของโต๊ะทำงาน เครื่องฟอกอากาศลักษณะนี้จะมีนาดเล็ก น้ำหนักเบา สามารถทำความสะอาดได้ง่าย และเปลี่ยนอะไหล่ภายในได้ง่าย

2.แบบแขวนเพดาน – ลักษณะของเครื่องฟอกอากาศแบบนี้จะมีขนาดใหญ่ น้ำหนักมาก ทำงานได้ดีในห้องที่ใหญ่ เหมาะสำหรับติดไว้บนเพดาน ฝ้า ของห้อง หรือ โรงงานที่มีขนาดใหญ่ สามารถถอดทำความสะอาดหรือเปลี่ยนอะไหล่ได้โดยช่างมืออาชีพ

3.แบบเคลื่อนที่ – ลักษณะของเครื่องฟอกอากาศแบบนี้จะมีน้ำหนักไม่มากนัก อาจจะมีล้อ หรือ ราง สำหรับเคลื่อนที่ โยกย้ายไปวางไว้ในที่กำเนิดอากาศเสีย ฝุ่น หรือสารต่าง ๆ เหมาะสำหรับห้องปฏิบัติการต่าง ๆ ที่ไม่สามารถติดตั้งเครื่องฟอกอากาศได้